বগুড়া সংবাদ ডট কম : দুপচাঁচিয়া উপজেলার ঐতিহ্যবাহী তালোড়া আলতাফ আলী উচ্চ বিদ্যালয়ের ১৯৯৭ সালের এস,এস সি ব্যাচের ঈদ পূনর্মিলনী গত রবিবার নানা আয়োজনের মধ্যে দিয়ে অনুষ্ঠিত হয়েছে। আয়োজনের মধ্যে ছিল বর্ণাঢ্য র‌্যালী, জাতীয় পতাকা উত্তোলন, স্কুল প্রাঙ্গনে বৃক্ষ রোপন, কোরআন তেলোয়াত, শ্রদ্ধাজলি পাঠ,প্রয়াত গুণী শিক্ষকদের স্মরণে নিরবতা পালন,গুরুজনদের সন্মাননা প্রদান,স্মৃতিমন্থন ও আলোচনা সভা। এ উপলক্ষে দুপুরে বিদ্যালয় মাঠে বিদ্যালয়ের প্রধান শিক্ষক সামছুল ইসলামের সভাপতিত্বে ও প্রাক্তন শিক্ষার্থী মেরাজুল হাসানের পরিচালনায় আলোচনা সভা অনুষ্ঠিত হয়। সভায় প্রধান অতিথির বক্তব্য রাখেন অত্র বিদ্যালয়ের অবসর প্রাপ্ত প্রধান শিক্ষক আছির উদ্দিন আহমদ। বিশেষ অতিথির বক্তব্য রাখেন অবসর প্রাপ্ত সিনিয়র শিক্ষক মোকছেদ আলী প্রাং,মাসুদ আলী প্রাং,আনোয়ার হোসেন,এমদাদ আলী প্রাং,আব্দুল মজিদ খন্দকার, বর্তমান শিক্ষক এ,কে,এম আব্দুল মাহাবুব। অনুষ্ঠানে অন্যান্যদের মধ্যে ৯৭ সালের এস,এস, সি ব্যাচের শিক্ষার্থীগণ, বিদ্যালয়ের পরিচালনা কমিটির সদস্য বৃন্দ ও এলাকার গন্যমান্য ব্যাক্তিবর্গ উপস্থিত ছিলেন। পরে বিদ্যালয়ের চার জন প্রয়াত শিক্ষকের আত্মার মাগফেরাত কামনায় দোয়া করা হয়। শেষে এক মনোঞ্জ সাংস্কৃতিক অনুষ্ঠান পরিবেশিত হয়। [খবর বিজ্ঞপ্তি]